Mesin Rotomoulding

Mesin rotomoulding(rotasi molding) atawa citakan muter nyaéta hiji cara nyieun hiji barang anu bahana tina  plastik kalawan baran anu dijieun téh utamana mikabutuh ayana lolongkrang/ruang di jerona, nyieunna ku jalan ngalééhkeun bahan plastik dina jero citakanna bari jeung diputer-puter, maksudna supaya éta plastik lééh téh mapay minuhan  sisi citakan. Saenggeusna éta citakan dipinuhan ku bahan plastik anu lééh tadi tuluy waé éta citakan disemprot ku cai ngarah gancang tiis. Saenggeus tiis  tuluy citakan dibuka, bakal katempo barang anu dijieun luyu jeung citakanna..

Sajarah
Kasangtukang Rotomoulding/Rotasi Molding/Citakan muter. Baheula pisan bangsa Mesir geus manggihan ieu cara/tarékah nyieun citakan anu mutér bari dicor, maksudna pikeun nyieun barang kabutuhan anu bahanana tina keramik. Urang Swiss ogé ngaggunakeun ieu cara rotomoulding pikeun nyieun kuéh coklat anu mangrupa endog nu dina tengah-tengahna  lowong. Di sababaraha tempat dina taun 1940 jeung 1950-an  di Amerika Serikat, Ieu rotarimolding geus dimangpaatkeun ogé keur ngolah bahan plastik sok sanajan henteu pati kasohor pisan, ku lantaran dina prakna dianggap lila teuing. Dina sababaraha taun ka tukang saenggeusna aya panalungtikan tur ngabuahkeun, ngahasilkeun ngoméan kana cara prakna  prosés produksi jeung kapanggihna bahan bubuk plastik anu mangrupa bahan dasarna, geus ngaronjatkeun kana kasampurnaan ieu sistem rotomolding.
Dina ahir taun 1950-an, mangsana ieu prosés leuwih alus jeung gampang dipikawanoh ku balaréa.  Mimiti loba pabrik ngalarapkeun ieu pamanggih. Hasil produksi anu umum dipikanyaho upamana corong karét (rubber cone)  pikeun kabutuhan pananda di jalan gedé, kukumbul utamana keur di laut, wadah panyimpenan cai (torn) sababaraha ukuran, aya ogé wadah pikeun neundeun és jeung loba deui anu séjéna.

Undakan Gawe Jeung Katangtuan
 Nyiapkeun Citakan Dimimitian ku ngeusian citakan ku bubuk plastik polimér atawa résin kalawan jumlah anu geus ditangtukeun saméméhna. Bisa ogé dicampur bukuk pikeun ngarobah kelir bahanna,  atawa kumaha paménta anu meuli. Umumna  bubuk resin nyaéta polyethylene (PE), sanajan bisa waé maké bahan  polyvinyl chloride (PVC) jeung nilon ogé bisa dipaké. Oven dipanaskeun bisa ku cara  konvéksi, konduksi, (atawa dina sababaraha kaayaan bisa waé diradiasi) suhu anu dipaké antara 500 °F - 700 °F (260 °C - 370 °C), gumantung kana polimér anu  dipaké. Bubuk geus asup kabéh kana jeroeun citakan  ieu cetakan tuluy  ditutup, dikonci, saterusna diasupkeun ka rohangan oven.
 Manaskeun bari digalokeun Salila di jeroun éta oven citakan diputer (nyaéta, diputer maké dua sumbu) sawaréh bahan polimér  anu aya di jeroeun citakan tadi lééh  ngalimpudan jeroeun citakan. Ieu puteran diatur lalaunan, kurang tina  20 puteran/menit; puteran ieu henteu séntrifugal/ngajauhan puseur puterana. Salila waktu ieu  prosés puteran kacida pisan  pentingna. upamana waé citakan ieu lila teuing  aya di jeroeun oven tangtuna polimér bakal jadi regas atawa gampang peupeus. Tapi sabalikna lamun gancang teuing di jero oven, polimér henteu lééh kalawan sakuduna/ leeh sawaréh anu antukna napel dina barang produksina.
 Niiskeun Citakan Réngsé ngalééhkeun ieu polimér jeung cunduk kana waktuna, citakan dikaluarkeun tina oven pikeun ditiiskeun. Niiskeun ieu citakan biasana cukup ku angin anu ditiupkeun, aya ogé anu maké cai diémratkeun atawa gabungan kaduana.  Polimér anu geus tiis téh tangtu leuwih kuat ngabentuk ceplés jiga citakana. Lilana niiskeun ieu citakan téh diukur ku puluhan menit. Kacida pentingna ieu waktu niiskeun kudu bener-bener aturanna ku sabab lamun gancang teuing, polimer anu aya di jeroeun citakan bakal hésé dikaluarkeun.

Rupa-rupa hasil produksi

 Téngki paranti neundeun cai jeung bahan kimia nepi ka  50.000 léter
 Barang paranti pikeun nyimpen barang kayaning palét, peti, kotak paragi niiskeun lauk
 Kabutuhan hirup kumbuh kayaning wadah runtah, corong jalan,pananda pikeun ngabagi jalan jeung sajabana
 Kukumbul utamana dina kapal laut jeung jaring lauk, utamana di laut
 Kaperluan angkutan (otomotif) upamana waé téngki wadah solar, kotak pakakas, dashboard traktor
 Kabutuhan rumah tangga, korsi, pot kembang, kaulinan jeung réa-réa deui..

Tutumbu Kaluar
 Mesin Rotomolding
 Nyieun parahu Kayak Make Mesin Rotomolding
 Katangtuan Rotational Molding
Ngeunaan Rotation Molding

Tempo Ogé
Mesin-mesin Pangolah plastik
Bahan-bahan Plastik

Dicutat tina

Plastik
Téhnologi